**RMK kui organisatsiooni tutvustus**

**MEIE TÖÖTAJAD**

RMK on keskmiselt tööandja aastas 761 inimesele. Mehi on 64% ja naisi 36% töötajatest. RMK inimesed toimetavad kõigis Eesti piirkondades, kõige rohkem on neid Lääne-Virumaal ja Pärnumaal.

Pilt, millel on kujutatud tekst, kuvatõmmis, diagramm, Font

Kirjeldus on genereeritud automaatselt

Pilt, millel on kujutatud tekst, kuvatõmmis, Font, number

Kirjeldus on genereeritud automaatselt

**MEILE ON OLULINE**

**Töötajate rahulolu**

Töötajad on meie jaoks tähtsad ning seepärast küsime regulaarselt nende tagasisidet ja mõõdame rahulolu. 2023. aastal hindas RMK personal oma rahulolu viiepalliskaalal 3,91 palliga. Vastav näitaja oli 2021. aastal 3,76 palli.

**Meeste ja naiste võrdne kohtlemine**

RMK on sotsiaalselt vastutustundlik ettevõte ning meil ei ole soolist palgalõhet: sama tööd tegevad mehed ja naised saavad ka sama palka.

**Töötajate arengu ja õpingute toetamine**

RMK on õppimist ja arengut väärtustav organisatsioon. Meie töötajaskonnast üle poole on kõrgharidusega: ligi 200 töötajat on kaitsnud magistrikraadi ning üheksa doktorikraadi. Praegu õpib meie töötajatest 8 magistriõppes ja 1 doktorantuuris.

Pakume mitmekülgseid enesetäiendus- ja koolitusvõimalusi, et meie töötajad saaksid end uute teadmiste ja oskustega pidevalt arendada.

Toetame töö kõrvalt erialaõpinguid magistriõppes, andes koolis käimiseks vaba aega. Vajadusel kompenseerime sõidukulud ning ööbimise ülikoolilinnas. Tunnustame töötamise ajal omandatud järgmise haridustaseme/kraadi saamist: seame õppijaid kolleegidele eeskujuks ja peame neid meeles.

**Tunnustamine**

RMK on tulemustele pühendunud organisatsioon, mistõttu tähistame oma töötajatega nende saavutusi: kord aastas valime mitmes kategoorias tublimaid töötajaid ja tunnustame nii võitjaid kui ka nominente. Lisaks saab ära märgitud aasta tegu ja aasta meeskond.

Pilt, millel on kujutatud tekst, kuvatõmmis, Font, dokument

Kirjeldus on genereeritud automaatselt